Qoratov (shaharcha). Qoratov — Qoraqalpogʻiston Respublikasidagi shaharcha (1964-yildan). Nukus shahar kengashiga qarashli. Amudaryoning oʻng sohilidagi pristan. nukus temir yoʻl stansiyasidan (Toshkent — nukus) 91 km. Aholisi 2,2 ming kishi (2005). Qurilish materiallari ishlab chiqariladi. Umumiy taʼlim maktabi, savdo, madaniy va maishiy xizmat koʻrsatish shoxobchalari, tibbiy punkt, dorixona bor.